open-index/open-wikipedia-markdown huggingface dataset:
Zaifeng

**Zaifeng, prinssi Chun** (Wade–Giles: *Tsai-feng*; 1883–1951) oli Kiinan viimeisen keisarin Pu Yin isä ja sijaishallitsija tämän valtakaudella vuosina 1908–1911. 

Zaifeng oli Kiinan keisari Xianfengin veljenpoika ja keisari Guangxun nuorempi veli. Hänen isoisänsä oli keisari Daoguang. Zaifeng peri Chunin prinssin arvon vuonna 1891 kuolleelta isältään Yixuanilta. Kiinaa tosiasiassa hallinnut leskikeisarinna Cixi järjesti vuonna 1901 Chunin puolisoksi suosikkiministerinsä Ronglun tyttären Youlanin. Heille syntyi kaksi poikaa: Pu Yi ja Pujie. Syksyllä 1901 Chun sai myös ensimmäisen diplomaattisen komennuksensa, kun hänet lähetettiin Kiinan hallituksen edustajana Berliiniin esittämään Saksan keisarille virallinen anteeksipyyntö Saksan suurlähettilään Clemens von Kettelerin murhasta boksarikapinan aikana.

Keisari Guangxun kuoltua 14. marraskuuta 1908 Cixi järjesti valtaistuimelle kaksivuotiaan Pu Yin ja nimitti samalla 25-vuotiaan Chunin poikansa holhoojahallitsijaksi tämän alaikäisyyden ajaksi. Cixi kuoli itse jo seuraavana päivänä, jolloin Kiinan johto jäi Chunin käsiin. Myös tärkein keisarillinen neuvonantaja Zhang Zhidong kuoli seuraavana vuonna. Lisäksi Chun riitautui tärkeimmän sotilaskomentajan, kenraali Yuan Shikain kanssa, ja pakotti tämän vetäytymään palveluksesta. Chun yritti toteuttaa Kiinassa perustuslaillisia uudistuksia, mutta kohtasi hovin vanhoillisten tahojen vastarinnan eikä onnistunut voittamaan uudistusmielisten kansalaispiirien luottamusta. Xinhai-vallankumouksen puhjettua syksyllä 1911 Chun joutui kutsumaan Yuan Shikain takaisin kukistamaan vallankumousta. Chun erosi sijaishallitsijan tehtävästä 10. joulukuuta 1911. Hänen seuraajakseen tuli leskikeisarinna Longyu, kunnes keisarinvalta lakkautettiin kokonaan helmikuussa 1912.

Sijaishallitsijakautensa jälkeen Chun asui yksityispalatsissaan Pekingissä. Myös Pu Yi asui siellä lyhyen aikaa jouduttuaan karkotetuksi Kielletystä kaupungista vuonna 1924. Chun kuoli Pekingissä kaksi vuotta Kiinan kansantasavallan perustamisen jälkeen vuonna 1951.

## Lähteet

## Aiheesta muualla
Valdemārpils

**Valdemārpils** () on kaupunki Luoteis-Latviassa Kuurinmaalla. Se sai kaupunginoikeudet vuonna 1917. Vuonna 2020 siellä oli 1&nbsp;291 asukasta. Kaupunki sijaitsee Sasmakajärven rannalla 16 kilometriä Talsin pohjoispuolella.

## Historia
Kaupungin alkuperäinen nimi Sasmaka on peräisin läheisen Sasmakajärven nimestä ja siitä on käytetty monia eri kirjoitusasuja (Sansmagen, Sassmaggen, Sassmaken, Saßmacken). Järven nimi taas on mahdollisesti peräisin sen keskellä olevasta kapenemasta, jossa on nykyään Latvian ainoa järven ylittävä silta. 1200-luvulle asti alue kuului Vaneman maahan, mutta vuoden 1253 kuurilaisten kapinan tukahduttamisen jälkeen siitä tuli osa Kuurinmaan hiippakuntaa. Nimi Sasmaka mainitaan asiakirjoissa ensimmäisen kerran vuonna 1582, jolloin viimeisestä Kuurinmaan piispasta oli jo tullut Puola-Liettuan vasalli.

Sasmakan kartanon maille perustettiin 1700-luvulla kauppiaskylä, josta myöhemmin kehittyi Valdemārpilsin kaupunki. Kuurinmaalla oli 1800-luvun puolivälissä melko vähän juutalaisia porvareita, ja Sasmaka tunnettiin heidän pääkaupunkinaan. Kylää hallitsivat Sasmakan kartanon omistajat 1800-luvun lopulle saakka ja vasta vuonna 1894 se sai itsehallinnon. Vuonna 1917, ensimmäisen maailmansodan aikana, Saksan miehityshallinto antoi Sasmakalle ja Talsille kaupunginoikeudet. Nykyinen nimi on perua vuodelta 1926, jolloin Latvian tasavallan hallitus muutti nimen Valdemārpilsiksi kunnioittaakseen Latvian kansallista herättäjää Krišjānis Valdemārsia, joka asui kaupungissa vuodesta 1835 vuoteen 1845. Kaupungin nähtävyyksiä ovat luterilainen ja ortodoksinen kirkko, entinen synagoga sekä Krišjānis Valdemārsin muistomerkki.

## Lähteet

## Aiheesta muualla

*Valdemārpilsin kotisivut
Martin Boykan

**Martin Boykan** (12. huhtikuuta 1931 – 6. maaliskuuta 2021) oli yhdysvaltalainen säveltäjä ja pianisti.

Boykan sai humanististen tieteiden kandidaatin arvon Harvardin yliopistosta vuonna 1951 ja musiikin maisterin arvon Yalen yliopistosta 1953. Hänen sävellysopettajiaan olivat Walter Piston, Aaron Copland ja Paul Hindemith. Pianonsoittoa hänelle opetti Eduard Steuermann. Vuosina 1953–1955 Boykan oli Fulbright-stipendillä Wienissä, josta palattuaan hän perusti Brandeis Chamber Ensemblen, joka esitti sekä uutta musiikkia että perinteistä ohjelmistoa. Samoihin aikoihin Boykan esiintyi säännöllisesti pianistina sellaisten solistien kuin Joseph Silversteinin ja Jan DeGaetanin kanssa. Vuosina 1964–1965 hän työskenteli Bostonin sinfoniaorkesterin pianistina.

Boykanin tuotantoon kuuluvat muiden muassa sinfonia orkesterille ja baritonille (1993), viulukonsertto (2008) ja neljä jousikvartettoa. Boykan työskenteli Brandeisin yliopiston musiikin professorina. Hänen johdollaan opiskelivat muiden muassa Steven Mackey, Peter Lieberson, Marjorie Merryman ja Ross Bauer. Vuonna 2011 Boykan valittiin Yhdysvaltain taide- ja kirjallisuusakatemian jäseneksi.

## Lähteet
Aknīste

**Aknīste** (, , ) on pieni kaupunki Kaakkois-Latviassa Liettuan rajalla, Selonian historiallisessa maakunnassa. Se sai kaupunginoikeudet vuonna 1991. Vuonna 2020 siellä oli 1&nbsp;055 asukasta.

## Historia
Aknīste mainitaan asiakirjoissa ensimmäisen kerran vuonna 1298. Arkeologisten kaivauksien perusteella alueella on asunut latvialaisten esivanhempia jo 2. vuosituhannella eKr. Saksalaisten ristiretkeläisten saavuttua Baltiaan Aknīste säilytti itsenäisyytensä suhteellisen kauan, kunnes vuonna 1251 liettualainen ruhtinas Mindaugas omaksui kristinuskon ja lahjoitti alueen Liivinmaan ritarikunnalle. Mindaugas kuitenkin luopui kristinuskosta jo vuonna 1260 ja peruutti lahjan. Vasta vuonna 1388 alue joutui täysin saksalaisritareiden vallan alle.

1600-luvulla alue joutui osaksi Puola-Liettuaa. Liivinmaan sodan aikana (1558-1583) muodostettiin Kuurinmaan herttuakunta, johon myös Selonia kuului. Vuoden 1660 tienoilla herttua Jakob Kettler aloitti kanavaprojektin, jonka oli tarkoitus yhdistää Väinäjoki Susejan kautta Lielupe-jokeen. Hanke ei koskaan tullut valmiiksi. Kaupungista tuli osa Venäjän keisarikuntaa vuonna 1795 Puolan kolmannen jaon jälkeen. Alue jakautui väliaikaisesti, kun Aknīsten kartano siirtyi osaksi Kaunasin kuvernementtia Susējan kartanon pysyessä Latviassa.

Ensimmäisen maailmansodan aikana, elokuussa 1915, Saksan armeija miehitti alueen. Sodan lopulla alkoi vapaustaistelu, kun Latvia julistautui itsenäiseksi. Marraskuussa 1918 puna-armeija hyökkäsi alueelle. Kesällä 1919 aknīstelaisen J. Valdmaniksen johdolla ympäröiviin metsiin muodostettiin "vihreiden partisaanien" ryhmiä, jotka yhteistyössä Liettuan armeijan kanssa vapauttivat Ilūksten alueen puna-armeijalta. Kansainvälisen komission ja Puolan välityksellä suhteet normalisoitiin. Latvian raja muodostettiin ja suoristettiin komission suosituksesta. Sittemmin kaupunki palautettiin Liettualta Latvialle vastineeksi Palangasta, josta tuli osa Liettuaa.

Toisessa maailmansodassa natsi-Saksa miehitti Latvian ja suuri osa Aknīsten väestöstä tapettiin, sillä kaupungin asukkaista noin 43 prosenttia oli juutalaisia. Sodan jälkeen kaupunki joutui Neuvostoliitolle. Sodanjälkeisiä vuosia leimasi taloudellinen ja hallinnollinen kaaos, kun pieniä kolhooseja muodostettiin väkisin ja hallinnolliset rajat muuttuivat jatkuvasti. Vakaus saavutettiin vasta vuoden 1967 hallintouudistuksen myötä. Aknīstelle myönnettiin kaupunginoikeudet vuonna 1991.

## Lähteet

## Aiheesta muualla

*Aknīsten kotisivut
Fushimi

**Fushimi** voi tarkoittaa:

## Maantiede
* Fushimi-ku, Kioton kaupungin suuralue
* Fushimi, Japanin entinen kaupunki Kioton prefektuurissa
* Fushimi, alue Nagoyan kaupungissa Japanissa

## Henkilöt
* Fushimi (1265–1317), Japanin 92. keisari
* Go-Fushimi (1288–1336), Japanin 93. keisari
* Yūki Fushimi (s. ?), japanilainen jalkapalloilija

## Muuta
* Fushimin linna, Japanin linna Kiotossa Fushimin suuralueella
* Fushimi Inari-taisha, šintolainen pyhäkkö Kiotossa Fushimin suuralueella
* Fushimi-juku, historiallinen postiasema Tōkaidō-tiellä Japanissa 
* Fushimi-juku, historiallinen postiasema Nakasendō-tiellä Japanissa
**[[Fushimi (1906)|Fushimi]]* (1906), keisarillisen Japanin laivaston tykkivene
* Fushimi-luokka, keisarillisen Japanin laivaston tykkiveneluokka
***[[Fushimi (1939)|Fushimi]]* (1939), keisarillisen Japanin laivaston Fushimi-luokan tykkivene
Columbia Sportswear

**Columbia Sportswear** on yhdysvaltalainen vaateketju, joka myy ulkoiluvaatteita, asusteita, jalkineita sekä urheilu- ja retkeilyvälineitä Yhdysvalloissa ja ulkomailla. Ulkoiluvaatteiden lisäksi Columbia myy urheiluvälineitä hiihtämiseen, lasketteluun, lumilautailuun, retkeilyyn, vuorikiipeilyyn, suunnistukseen, kalastukseen, metsästykseen, golfiin ja muihin ulkoilmaharrasteisiin.

Yhtiön tuotemerkkejä ovat *Columbia*, *Mountain Hard Wear*, *SOREL*, ja *prAna*. Vuonna 2000 hankittu SOREL on ulkoilujalkineiden tuotemerkki, vuonna 2003 hankittu *Mountain Hard Wear* on vuorikiipeilyvälineiden brändi, ja vuoden 2014 *prAna* on vaatemerkki. Alkuperäinen *Columbia* tuotemerkki vuodelta 1938 on käytössä suurimmalla osalla tuotteista.

Yhtiöllä oli vuonna 2020 143 omaa myymälää, joista suurin osa Yhdysvalloissa, mutta se myy merkittäviä määriä tuotteistaan Aasiaan, Eurooppaan ja Kanadaan. Noin 40&nbsp;% yhtiön liiketoiminnasta on Yhdysvaltojen ulkopuolella, samoin kaikki sen tuotteiden valmistus.

## Lähteet

## Aiheesta muualla

* Yrityksen Suomen verkkokauppa
Tursola

**Tursola** on kylä Kangasalan keskustan luoteispuolella Aseman tien varrella. Se kuuluu Aseman kaupunginosaan.

Tursolassa on Tursolan korttelikoulu, päiväkoti, ponitalli  ja ryhmäpuutarha. Tursolaan on rakennettu Vainiometsän asuntoalue. 

## Lähteet
Majholmen

**Majholmen** on saari lounaisessa Espoossa Moisöfjärdenin merialueella. Virallisessa kaupunginosajaossa Majholmen kuuluu Suvisaaristoon  ja sen postinumero on 02380. Majholmenin pinta-ala on 0,8 hehtaaria ja kaakkois–luoteissuuntainen pituus noin 150 metriä. Aivan Majholmenin lounaispuolella sijaitsee Käringholmen ja eteläpuolella Högholmen. Itäpuolella on Majholmeniin kuuluva pieni luoto Majholmsklacken. Pohjoisessa on Suvisaariston pääsaariin kuuluva Svinö (suom. Suino).

Kapeat salmet erottavat Majholmenin mantereesta ja naapurisaarista. Majholmenilla oli vuonna 2010 vakinaisia asukkaita kolme ja vapaa-ajanasuntoja yksi.  Alueella vallitsee lämminkesäinen ja kylmätalvinen mannerilmasto (Dfb).  Majholmen on osa maakunnallisesti merkittävää Helsingin höyrylaivareittien kulttuuriympäristöä.  Saaren läheiset vesialueet ovat erityisesti melojien ja retkiluistelijoiden suosiossa. Alueella toimii muun muassa vuonna 1932 perustettu melontaseura Canoa ry .

Majholmenia lähimmät julkisen liikenteen pysäkit ovat Suinonsalmen saaristovenelaituri kioskeineen (reittiliikennettä kesäkuusta elokuulle) sekä HSL:n linja-autopysäkit Kanavaniemi ja Suinonkuja. Linja-autopysäkeille kulkee bussi numero 163.

Alueen yleiset hiekkarannat ovat Espoon kaupungin ylläpitämät Hanikka (varusteena pukukopit, wc ja kesällä 2024 uusitut ulkokuntolaitteet) sekä Svinö (varusteena pukukopit, wc ja beachvolleykenttä). Veden laatu mainituilla rannoilla on ollut mittauksissa hyvä ja EU-luokitus erinomainen.  Hanikan uimarannalla on myös Natura Vivan melontapiste.

## Lähteet

## Aiheesta muualla
*Tiedostopalvelu.maanmittauslaitos.fi
*Espoon helmet, osa 4 - Kesä Espoossa – Suvisaariston huvilat ja höyrylaivareitit
*Espoon saariston reittiliikenne
*Natura Viva Espoon Suvisaariston melontakartta
Seishin-Yamate-linja

**Seishin-Yamate-linja** () on toinen Japanin Kōben kaupungin metrojärjestelmän Kōben metron linjoista. Metrolinjaa liikennöi Kōben kaupungin liikennelaitos. Seishin-Yamate-linjalla on 16 asemaa ja sen pituus on 22,7 km. Linjalla oli vuonna 2019 päivittäin keskimäärin noin 261&nbsp;000 matkustajaa.  

## Asemat
Shin-Kōben (S02) pääteasemalta on vastavuoroista läpiajoliikennettä Hokushin-linjalle Tanigamin asemalle (S01).

## Lähteet

## Aiheesta muualla
Kaparkobben

**Kaparkobben** on saari lounaisessa Espoossa Kaparenin lounaispuolella. Virallisessa kaupunginosajaossa saari kuuluu Suvisaaristoon.

Kaparkobbenin pinta-ala on noin 1,5 hehtaaria ja länsi–itäsuuntainen pituus noin 220 metriä. Se on kuroutunut lähes kiinni Kapareniin. Saari on suurelta osin paljasta kalliota, keskiosassa on puustoa. Saaren korkein kohta on noin viisi metriä merenpinnan yläpuolella. Kaparkobbenin lounaispuolella on Herrökobben. Kaparkobbenin etäisyys Helsingin keskustasta on noin 18 kilometriä lounaaseen.

## Lähteet

## Aiheesta muualla
*Tiedostopalvelu.maanmittauslaitos.fi
Herrökobben

**Herrökobben** on saari Espoon ja Kirkkonummen rajalla Stora Herrön eteläpuolella ja Kaparenin lounaispuolella. Saaren länsiosa kuuluu Kirkkonummeen ja itäosa Espoon Suvisaariston kaupunginosaan.

Herrökobbenin pinta-ala on noin kaksi hehtaaria ja etelä–pohjoissuuntainen pituus noin 260 metriä. Saari on suurelta osin paljasta kalliota, pohjoisosassa on puustoa. Saaren korkein kohta on noin viisi metriä merenpinnan yläpuolella. Herrökobbenin etäisyys Helsingin keskustasta on noin 19 kilometriä lounaaseen.

## Lähteet

## Aiheesta muualla
*Tiedostopalvelu.maanmittauslaitos.fi
*Herrökobben, Uusimaa, Suomi — Sunrise, Sunset, and Daylength
S/S Frixos

**S/S Frixos** oli suomalainen turkulaisen Rederiaktiebolaget Argonautin omistama rahtilaiva, joka oli aikoinaan yksi Suomen suurimpia laivoja. Saksalainen sukellusvene U-30 upotti laivan ensimmäisen maailmansodan aikana 13. huhtikuuta 1917 Shetlandinsaarten vesillä. Aluksen 23 hengen miehistöstä pelastui vain yksi.

S/S Frixos oli rakennettu vuonna 1888 Richardson, Duck & Co:n telakalla Stockton-on-Teesissä Englannissa. Aluksen vetoisuus oli 2&nbsp;447 bruttorekisteritonnia, pituus 90,6 metriä, leveys 12,2 metriä ja syväys 5,8 metriä. Laivan trippelihöyrykoneen teho oli 247 hevosvoimaa. Laivan omisti vuoteen 1898 saakka Carlisle & Co-varustamo ja sen nimenä oli *S/S Hawkhurst*. Tämän jälkeen laiva oli *S/S Fos* nimisenä norjalaisen Alf Monsenin omistuksessa vuoteen 1911 saakka ja sitten vuoteen 1914 *S/S Bosbon*-nimisenä norjalaisen T. Laurantzonin omistuksessa. Vuonna 1913 perustettu suomalaisvarustamo Rederiaktiebolaget Argonaut osti laivan vuonna 1914.

S/S Frixos pakko-otettiin venäläis-englantilaisen sopimuksen nojalla Britannian ja Venäjän väliseen likenteeseen. Saksalainen sukellusvene U-30 upotti laivan 13. huhtikuuta 1917 Shetlandinsaarten vesillä laivan ollessa matkalla Muurmannista Middlesbroughiin. Sukellusveneen torpedon osuttua keskilaivaan miehistö siirtyi pelastusveneisiin mutta veneet eivät päässeet kyllin nopeasti uppoavan laivan läheisyydestä ja joutuivat imupyörteeseen. Lähellä ollut norjalaislaiva onnistui pelastamaan vain laivan perämiehen Lindströmin.

## Lähteet
Fushimi-ku

**Fushimi-ku** () on yksi Kioton kaupungin 11 suuralueesta. Se sijaitsee Kioton eteläosassa. Lännessä siihen kuuluu alueita Uji-, Katsura- ja Kamojokien varren tulvatasangolta, idässä se ulottuu Momoyaman kukkuloille ja niiden takana sijaitsevalle Daigon alueelle. Fushimin suuralueella on 275&nbsp;639 asukasta (joulukuussa 2020) ja sen pinta-ala on 61,66 neliökilometriä.

Fushimin suuralue perustettiin vuonna 1931, kun Kioton kaupunkiin liitettiin Fushimin kaupunki ja kahdeksan muuta kuntaa. Myöhemmin suuralue on laajentunut muiden kuntaliitosten kautta: vuonna 1950, kun siihen yhdistettiin kaksi kyläkuntaa, ja vuonna 1957, kun siihen yhdistettiin Yodon maaseutukaupunki. Entinen Fushimin kaupunki kehittyi historiallisesti jokisatamana Kioton ja Osakan välisellä vesireitillä. 1500-luvun lopulla siitä tuli linnanaluskaupunki, kun Toyotomi Hideyoshi perusti sinne Fushimin linnan. Tärkeä perinteinen elinkeino on saken valmistus. Siihen hyödynnetään alueen runsaita pohjavesivaroja; paikkakunnan nimi kirjoitettiinkin alun perin *Fushimizu* (伏水), mikä viittaa maanalaiseen veteen. Meiji-kaudella rautateiden rakentamisen myötä Fushimi alkoi kehittyä Kioton esikaupunkina.

Uudelleenrakennetun Fushimin linnan lisäksi suuralueen nähtävyyksiä ovat lukuisista kirkkaanpunaisista *[[torii]]*-porteistaan kuulu Fushimi Inari-taishan šintolainen pyhäkkö ja useat buddhalaiset temppelit, kuten Hōkai-ji, Sekihō-ji ja Daigo-ji. Daigo-jin rakennukset ovat erityisen arvokkaita, ja ne onkin valittu Japanin kansallisaarteiksi ja Unescon maailmanperintöluetteloon osana kohdetta ”muinaisen Kioton historialliset monumentit”. Suuralueen historialliseen rakennusperintöön kuuluvat myös lähteestään tunnettu Gokōnomiya-jinjan pyhäkkö, jalohortensioistaan tunnettu Fujinomori-jinjan pyhäkkö ja vanhat sakepanimot varastorakennuksineen.

Fushimia palvelevat Kioton metro, JR Nishi-Nihonin Nara-linja, Keihan-rautateiden Keihan-päälinja ja Uji-linja sekä Kintetsu-rautateiden Kioto-linja.

## Kuvia

Tiedosto:Terada-ya, gaikan.jpg|Terada-ya-majatalo
Tiedosto:Kyoto Fushimi-jo 2.jpg|Uudelleenrakennettu Fushimin linna
Tiedosto:Biwako Canal Fukakusa area, Fushimi-ku, Kyoto 2019-10-07.jpg|Biwajärven kanava Fushimissa
Tiedosto:JR Inari station platform 20200405.jpg|Inarin rautatieasema


## Lähteet

## Aiheesta muualla

* Suuralueen internetsivut
Longyu

**Longyu** (myös **Xiaodingjing**; 1868 – 22. helmikuuta 1913) oli Kiinan keisarinna ja myöhemmin leskikeisarinna, joka toimi Kiinan keisarikunnan viimeisenä sijaishallitsijana lapsikeisari Pu Yin valtakauden lopussa vuosina 1911–1912.

Longyu kuului mantšuylimystön Yehenara-klaaniin ja oli leskikeisarinna Cixin veljentytär. Longyu oli vuodesta 1889 keisari Guangxun puoliso. He olivat myös serkkuja. Avioliitto oli Cixin järjestämä, mutta Longyu ja Guangxu eivät pitäneet toisistaan eivätkä saaneet lapsia. Guangxun kuoltua vuonna 1908 keisariksi tuli tämän veljenpoika Pu Yi, jonka sijaishallitsijana oli hänen isänsä prinssi Chun. Xinhai-vallankumouksen puhjettua Chun kuitenkin luopui sijaishallitsijan tehtävästä joulukuussa 1911. Valta jäi Longyulle ja pääministeriksi nimitetylle kenraali Yuan Shikaille. Yuan kuitenkin liittoutui kapinallisten kanssa ja sopi tasavallan perustamisesta. Longyu allekirjoitti 1. helmikuuta 1912 Pu Yin nimissä annetun julistuksen keisarin kruunustaluopumisesta. Tasavallan johdon suostumuksella sekä Pu Yi että Longyu saivat kuitenkin pitää keisarilliset arvonimensä ja jäädä hoveineen asumaan Pekingin keisarilliseen palatsiin eli Kiellettyyn kaupunkiin. Longyu kuoli vuotta myöhemmin, jolloin Kiinaan julistettiin kolmen päivän valtakunnallinen suruaika. Presidentti Yuan Shikai ja pääministeri Zhao Bingjun osallistuivat hänen hautajaisiinsa.

## Lähteet

## Aiheesta muualla
Ape

**Ape** (, ) on kaupunki Pohjois-Latviassa Viron rajalla. Se sai kaupunginoikeudet vuonna 1928. Vuonna 2020 siellä oli 881 asukasta, joten se on yksi Latvian pienimmistä kaupungeista.

## Kuuluisia kaupunkilaisia
* Andris Šķēle (s. 16. tammikuuta 1958), latvialainen liikemies ja poliitikko

## Lähteet

## Aiheesta muualla

*Apen kotisivut
Cecilia Rouse

**Cecilia Rouse** (s. 1963) on yhdysvaltalainen ekonomi, jonka Joe Biden nimitti Talousneuvonantajien neuvoston (CEA) puheenjohtajaksi virkakautensa alussa 2021. Puheenjohtaja on ministeriin rinnastettava tehtävä ja osa maan hallitusta. Ennen CEA:n tethtävää Rouse oli Princetonin yliopiston Valtiotieteellisen ja kansainvälisten asioiden tiedekunnan dekaani.

Senaatti vahvisti Rousen valinnan maaliskuussa 2021. Senaatin pankkikomitean puheenjohtaja kertoi odottavansa Rousen olevan työläisten puolella, ja rakentavan maahan parempaa talousjärjestelmää pandemian vaikutuksista toipumisen lisäksi.  

Rouse oli CEA:n jäsen jo Barack Obaman kaudella 2009–2011, ja Clintonin kaudella talousneuvosto NEC:in jäsen.

## Lähteet
Flow (täsmennyssivu)

**Flow** voi viitata esimerkiksi seuraaviin asioihin:

* flow, optimaalinen kokemus
* *[[Flow (albumi)|Flow]]*, Kuben rap-albumi
* *[[Flow (videopeli)|Flow]]*, videopeli
* *[[Flow (vuoden 2024 elokuva)|Flow]]*, elokuva vuodelta 2024
* Flow Festival, lyhyemmin Flow, helsinkiläinen festivaali
* Flow, japanilainen rock-yhtye
Ramsö (Kirkkonummi)

**Ramsö** on saari Upinniemen eteläpuolella Kirkkonummella. 60. pohjoinen leveysaste kulkee saaren halki.

Ramsö pinta-ala on noin 50 hehtaaria. Se sijaitsee saarirykelmässä, johon kuuluu muun muassa Ukonmaa, Kallensaari, Lammassaari, Vuohisaari, Vuorisaari ja Mätässaari. Saaria erottavat kapeat salmet on nimetty saarten tai niiden osien mukaan, kuten Vuorisalmi idässä ja Puntarisalmi kaakossa. Ramsön rantaviiva on mutkitteleva, joten lahtia, lahdelmia ja niemiä on useita. Ramsön länsi- ja pohjoispuolella on Upinniemenselkä, itäpuolella on Sandöfjärden. Ramsön etäisyys Helsingin keskustasta on noin 37 kilometriä lounaaseen.

Ramsö on varsin yleinen saaren nimi Suomen rannikolla. Muun muassa Espoon Suvisaaristossa noin 23 kilometriä Kirkkonummen Ramsöstä koilliseen on samanniminen saari. Salossa ja Paraisilla on niin ikään omat Ramsönsä.

## Lähteet

## Aiheesta muualla
*Tiedostopalvelu.maanmittauslaitos.fi
1473 Ounas

**1473 Ounas** on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty Ounasjoen mukaan.

Kohde sijaitsee Auringosta suunnilleen 2,57&nbsp;kertaa niin kaukana kuin Maa.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin  ja pyörähdysaika akselin ympäri on . Albedo on  ja magnitudi .

## Katso myös
* Luettelo Yrjö Väisälän löytämistä asteroideista

## Lähteet
Kalpak

**Kalpak** tai **qalpaq** (; kaz. ja kirg. *калпак*, ;  *(kalpaki)*; ; ) on korkea, yleensä huovasta tai lampaannahasta tehty lakki, jota käyttävät miehet Turkissa, Ukrainassa, Balkanilla, sekä Keski-Aasian ja Kaukasuksen maissa. 

## Kuvaus
Turkissa ja Balkanilla kalpakit ovat sylinterimäisiä, kun taas Keski-Aasiassa ne ovat suippoja. Lieri voi olla leveä tai taitettu ylös. Kalpakeja käytetään kautta vuoden. Talvikäyttöön tarkoitetut kalpakit ovat paksuja ja lämpimiä, kun taas kesälakit ovat kevyempiä mutta leveämpiä, jotta ne tarjoaisivat suojaa auringolta. 

Kirgisiassa, missä kalpak on kansallispäähine, ne ovat valkoista huopaa, ja niiden kirjailut kertovat kantajan iästä ja asemasta.

Turkkilaissukuiset karakalpakit ovat saaneet nimensä lakin mukaan; "karakalpak" tarkoittaa *"musta kalpak"*.

## Katso myös
* Paslikka

## Lähteet
Subate

**Subate** (, ) on kaupunki Etelä-Latvian Seloniassa lähellä Liettuan rajaa, 40 kilometriä Väinänlinnan länsipuolella. Se sai kaupunginoikeudet vuonna 1917. Vuonna 2020 siellä oli 620 asukasta.

## Historia

Vuonna 1570 Kuurinmaan herttua Gotthard Kettler antoi Subatenjärvellä sijaitsevan kartanon läänityksenä koko Kaakkois-Latviaa hallinneelle baltiansaksalaiselle Platerin aatelissuvulle, jolloin syntyi Alt-Subbath ("Vanha-Subbath"). Vastauskonpuhdistuksen jälkeen Plater-Sybergsin perhe kääntyi katolilaisuuteen. Kun hän yritti suostutella alaisiaan käännyttämään ja poistamaan Pyhän Yrjön kirkon luterilaisilta, he perustivat Hector Friedrich von Sackenin johdolla Neu-Subbathin (lat. Jaunsubate) järven vastakkaiselle puolelle. Vasta vuonna 1894 nämä kaksi paikkaa yhdistyivät. 1800-luvun lopulla puolet kaupungin asukkaista oli juutalaisia. Vuonna 1914 Subatessa oli 2&nbsp;300 asukasta. Vuonna 1917 Subate sai kaupunginoikeudet. Kaupungissa käytiin kauppaa pääasiassa liettualaisella pellavalla, mutta se kuihtui ensimmäisen maailmansodan jälkeen. Toisessa maailmansodassa Walter Stahleckerin johtamat SS-joukot tuhosivat lähes kaikki Subaten juutalaiset vuonna 1941.

## Lähteet

## Aiheesta muualla

*Subaten kotisivut
Viron liberaalidemokraattinen puolue

**Viron liberaalidemokraattinen puolue** (, lyh. **ELDP**) oli virolainen sosiaalinen liberaali poliittinen puolue  joka perustettiin perustettiin 9. maaliskuuta 1990 Viron ollessa vielä Neuvostoliittoon kuuluva Neuvosto-Viro. Tällöin liberaali kansanpuolue ja vapaa demokraattinen puolue sulautuivat yhteen. Puolue toimi vuosina 1990-1994. Tunnettuja puolueen jäseniä sen perustamisvaiheessa myöhemmin itsenäistymisvaiheen Viron politiikassa näkyvästi toimineita olivat Teet Kallas, Tiit Käbin, Heiki Kranich, Enn Põldroos, Paul-Eerik Rummo, Andra Veidemann

ELDP:lle myönnettiin marraskuussa 1990 Liberaalin Internationalin tarkkailijajäsenyys ensimmäisenä itä-eurooppalaisena puolueena. Puolue oli mukana syyskuun 1992 riigikogun vaaleissa Mart Laarin johtamassa Isänmaa-vaaliliitossa, joka sai 29 paikkaa 101-jäseniseen riigikoguun. Laar muodosti hallituksen marraskuussa ja ELDP:n jäsenistä puheenjohtaja Paul-Eerik Rummo kulttuuriministerinä ja Heiki Kranich valtiovarainministerinä kuuluivat Laarin hallitukseen. He kuitenkin erosivat 14. kesäkuuta 1993 hallituksesta. 

Seuraavana vuonna Viron keskuspankin johtaja Siim Kallas johti uuden liberaalien johtaman reformipuolueen syntymistä. ELDP:nkin jäsenet liittyivät tällöin uuteen Viron reformipuolueeseen, joka syntyi 13. marraskuun 1994. Sittemmin reformipuolue nousi hallituspuolueeksi, ja sen edustajista Siim Kallas, Andrus Ansip, Taavi Rõivas ja Kaja Kallas ovat toimineet Viron pääministereinä.

## Puheenjohtajat
* Paul-Eerik Rummo 1990-1994

## Lähteet
Leena Kellosalo

**Leena Kellosalo** on tamperelaissyntyinen kirjailija, FM, näyttelijä ja arvostelija. Hänet palkittiin Tampereen kaupungin kirjallisuuspalkinnolla v. 2018 runoteoksesta ''Hevosenpääsumussa'' (ntamo). Kellosalon esikoiskokoelma ''Leonardo sai siivet'' julkaistiin vuonna 2015. 

Kellosalo on valmistunut filosofian maisteriksi Turun yliopistosta pääaineenaan Suomen kieli ja kirjallisuus. Kellosalo on freelance-näyttelijänä esittänyt monologeja Gösta Ågrenin, Emily Dickinsonin, Sylvia Plathin ja Aila Meriluodon runoudesta sekä Margareta Skantzen kirkkonäytelmää, Maria Magdaleenaa, mm. Kajaanin Runoviikolla ja Tampereen Teatterikesässä.

## Teokset
* 
* 
* 
* 

## Lähteet
A Boy and His Blob: Trouble on Blobolonia

**A Boy and His Blob: Trouble on Blobolonia** on Imagineering vuonna 1989 kehittämä tasohyppely ja pulmapeli Nintendo Entertainment Systemille. Pelissä pelaaja ohjaa poikaa, jonka on ratkottava erilaisia ongelmia avaruudesta tulleen Blobin kanssa. Syöttämällä Blobille erimakuisia jelly bean -karamelleja se muuttaa muotoaan. Pelin päätavoite on vapauttaa planeetta Blobolonia ilkeän keisarin hallusta. Vuonna 2009 Wiille ilmeistyi pelistä uusi versio *[[A Boy and His Blob]]*, joka käännettiin myöhemmin myös muille alustoille.

## Lähteet

## Aiheesta muualla
*
Massasoit

**Massasoit** (noin 1590–1661) oli wampanoag-heimon päällikkö, joka säilytti koko elinaikansa ystävälliset välit englantilaisiin uudisasukkaisiin, jotka saapuivat nykyisen Massachusettsin Plymouthin alueelle vuonna 1620.

Massasoit oli *sachem* eli kaikkien wampanoagien päällikkö. Wampanoagit asuivat nykyisten Massachusettsin ja Rhode Islandin alueilla, etenkin niiden rannikkoseuduilla. Maaliskuussa 1621 Massasoit vieraili päällikkö Samosetin kanssa uudisasukkaiden siirtokunnassa. Samoset oli jo aiemmin tutustunut joihinkin uudisasukkaisiin. Massasoit vakuuttui siitä, että tulijoiden kanssa saattoi käydä hyödyllistä kauppaa. Hän vahvisti intiaanien ja englantilaisten välisen rauhansopimuksen, joka kestäisi niin kauan kuin hän eläisi. Lisäksi wampanoagit opettivat uudisasukkaita kalastamaan, metsästämään ja viljelemään maissia, jotta nämä selviytyisivät erämaassa.

Kun Massasoit sairastui vakavasti talvella 1623, kiitolliset uudisasukkaat auttoivat parantamaan hänet. Kerrotaan, että siirtomaa-alueen johtaja, kuvernööri Edward Winslow kulki useita maileja lumen läpi toimittaakseen ravitsevaa lientä päällikölle.

Massasoit kykeni pitämään rauhan vuosikymmenten ajan, mutta maata janoavien eurooppalaisten uudet muuttoaallot alkoivat aiheuttivat jännitteitä, kun valkoiset ottivat vähitellen intiaanien maat haltuunsa. Kun Massasoit kuoli, oli hyvä tahto intiaanien ja eurooppalaisten välillä jo haihtunut. Wampanoagien uudeksi päälliköksi nousi Massasoitin poika Metacomet, jota siirtolaiset kutsuivat kuningas Philipiksi. Hänen aikanaan intiaanien ja eurooppalaisten välille puhkesi verinen Kuningas Philipin sota.

## Lähteet
Shigenori Tōgō

**Shigenori Tōgō** (; 10. joulukuuta 1882 Kagoshima – 23. heinäkuuta 1950 Tokio) oli japanilainen diplomaatti, joka toimi Japanin ulkoministerinä toisen maailmansodan aikana vuosina 1941–1942 ja 1945. Sodan jälkeen hänet tuomittiin Tokion sotarikosoikeudenkäynnissä rikoksista rauhaa vastaan ja hän kuoli vankeudessa.

Tōgō oli lähtöisin varakkaasta perheestä. Hän valmistui Tokion yliopistosta ja loi uransa Japanin ulkoministeriön palveluksessa. Tōgō palveli Japanin lähetystöissä Kiinassa, Yhdysvalloissa ja eri Euroopan maissa, ja toimi ulkoministeriön Euroopan ja Amerikan asiain osaston päällikkönä. Hän oli Japanin suurlähettiläänä Saksassa vuosina 1937–1938 ja Neuvostoliitossa vuodesta 1938. Tōgōn puoliso oli saksalainen nainen, jonka hän nai vuonna 1920 työskennellessään Japanin Berliinin-suurlähetystössä.

Tōgō nimitettiin Hideki Tōjōn hallituksen ulkoministeriksi lokakuussa 1941. Tōgō yritti saada aikaan läpimurron Japanin ja Yhdysvaltain välisissä neuvotteluissa, mutta Japanin hallitus päättikin aloittaa sodan Yhdysvaltoja vastaan. Tōgō erosi ulkoministerin tehtävästä 1. syyskuuta 1942, koska hän ei hyväksynyt Tōjōn aggressiivista sotapolitiikkaa ja erillisen Suur-Aasian ministeriön perustamista hallinnoimaan valloitettuja alueita. Tōgō kutsuttiin vielä sodan lopulla vuonna 1945 ulko- ja Suur-Aasian-ministeriksi Kantarō Suzukin hallitukseen. Tōgō oli yksi kolmesta ministeristä, jotka kannattivat antautumista ensimmäisessä Hiroshiman atomipommin jälkeen pidetyssä ylimmän sotaneuvoston kokouksessa 9. elokuuta 1945.

Tōgō oli yksi syytetyistä vuosien 1946–1948 Tokion sotarikosoikeudenkäynnissä. Hänet tuomittiin rikoksista rauhaa vastaan 20 vuoden vankeuteen. Hän kuoli vankilassa vuonna 1950.

## Lähteet

## Aiheesta muualla

*Tōgōn oikeudenkäyntiin liittyviä asiakirjoja  Virginian yliopisto
Soni Razdan

**Soni Razdan** (s. 25. lokakuuta 1956 Birmingham) on brittiläinen näyttelijä ja elokuvaohjaaja, joka työskentelee hindinkielisissä elokuvissa.

## Varhainen elämä ja yksityiselämä
Razdan syntyi Birminghamissa. Razdanin äiti oli lastentarhanopettajana työskennellyt saksalainen Gertrude Hoelzer ja isä oli arkkitehtina työskennellyt kashmiripandit Narendra Nath Razdan. Perhe muutti Intian Bombayhin Razdanin ollessa kolmen kuukauden ikäinen. Hänellä on edelleen Britannian passi.

Razdan meni naimisiin elokuvaohjaaja Mahesh Bhattin kanssa vuonna 1986. Heillä on kaksi tytärtä, vuonna 1988 syntynyt Shaheen Bhatt ja vuonna 1993 syntynyt näyttelijä Alia Bhatt. Lisäksi Razdan on näyttelijä Pooja Bhattin ja Rahul Bhattin äitipuoli.

## Filmografia

## Lähteet

## Aiheesta muualla

* 
*
Poltár (piiri)

**Poltárin piiri** () on Slovakian piiri Banská Bystrican alueella. Sen väkiluku oli vuoden 2010 lopussa 22&nbsp;498.

Poltárin piirillä on yhteistä rajaa Rimavská Sobotan, Lučenecin, Detvan ja Breznon piirien kanssa.

Vuoden 2010 lopussa Poltárin piirin asukkaista 51,4 prosenttia oli naispuolisia ja noin 48,6 prosenttia miespuolisia. Vuoden 2011 lopussa piirin väestöstä muodostivat slovakit 90,3 prosenttia, romanit 1,3 prosenttia, unkarilaiset 0,4 prosenttia, tšekit, määriläiset ja sleesialaiset yhteensä 0,3 prosenttia ja muut 7,6 prosenttia. Alle 14-vuotiaiden osuus väestöstä oli vuoden 2011 lopussa 14,6 prosenttia, 15–64-vuotiaiden 71,1 prosenttia ja yli 65-vuotiaiden 14,3 prosenttia väestön keski-iän ollessa 40,3 vuotta. Poltárin piirin väkiluvun ennakoidaan pienenevän 18&nbsp;808 asukkaaseen vuoteen 2040 mennessä.

## Väestö

## Kunnat
Poltárin piirin 22 kuntaa. Ne kunnat, jotka ovat myös kaupunkeja ovat luettelossa lihavoituja.

* Breznička
* Cinobaňa
* České Brezovo
* Ďubákovo
* Hradište
* Hrnčiarska Ves
* Hrnčiarske Zalužany
* Kalinovo

* Kokava nad Rimavicou
* Krná
* Málinec
* Mládzovo
* Ozdín
* **[[Poltár]]**
* Rovňany

* Selce
* Sušany
* Šoltýska
* Uhorské
* Utekáč
* Veľká Ves
* Zlatno

## Lähteet
Borçka

**Borçka** on piirikunta Turkin Artvinin maakunnassa. Vuoden 2019 väestönlaskennassa Borçkan väkiluku oli 22&nbsp;831.

## Lähteet

## Aiheesta muualla
Linnove

**Linnove** on sukunimi, joka on muun muassa seuraavilla suomalaisilla henkilöillä:

*Heikki Linnove (1879–1964), opettaja, pappi ja kirjailija
*Olavi Linnove (1898–1950), asianajaja, varatuomari, toimittaja ja äärioikeistolainen poliitikko
Pielinen (täsmennyssivu)

**Pielinen** voi tarkoittaa ainakin seuraavia asioita:

* Pielinen, järvi Pohjois-Karjalassa
* 1536 Pielinen, järven mukaan nimetty asteroidi
* Niilo Pielinen (*Gaston Lagaffe*), André Franquinin luoma sarjakuvahahmo
1740 Paavo Nurmi

**1740 Paavo Nurmi** on tähtitieteilijä Yrjö Väisälän vuonna 1939 löytämä asteroidi eli pikkuplaneetta. Se on nimetty juoksija Paavo Nurmen mukaan.

Kohde sijaitsee Auringosta suunnilleen 2,47&nbsp;kertaa niin kaukana kuin Maa, ja sen kierros Auringon ympäri kestää noin 3&nbsp;vuotta ja 11&nbsp;kuukautta.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin . Albedo on  ja magnitudi .

## Katso myös
* Luettelo Yrjö Väisälän löytämistä asteroideista

## Lähteet
Peter Drummond

**Peter Roy Maxwell Drummond** (2. kesäkuuta 1894 – 27. maaliskuuta 1945) oli australialaissyntyinen Yhdistyneen kuningaskunnan ilmavoimien upseeri.

Astuessaan palvelukseen Australian armeijassa 10. syyskuuta 1914 Drummond oli ammatiltaan pankkivirkailija. Hänet määrättiin lääkintämieheksi ja seuraavana vuonna hän toimi leikkausavustajana Gallipoliin lähetetyllä sairaalalaivalla, jossa leikkauksia tehtiin kynttilän valossa alkeellisissa olosuhteissa. Hän sairasti punatautia ja lähetettiin Englantiin tervehtymään.

Matkalla Kanadaan 27. maaliskuuta 1945 lentokone, jossa Drummond matkusti, katosi lähellä Azoreita. Drummondin ja muiden matkustajien oletetaan kuolleen koneen pudottua. Muistojumalanpalvelus pidettiin St Martin-in-the-Fields -kirkossa 8. toukokuuta 1945.

## Lähteet
Koijärvi (täsmennyssivu)

**Koijärvi** voi tarkoittaa seuraavia:

* Koijärvi, entinen kunta Hämeessä (liitetty Forssaan 1969)
* Koijärvi, järvi Forssassa ent. Koijärven kunnan alueella
* Koijärvi, järvi Jämsässä
* Koijärvi, järvi Karstulassa
* Koijärvi, järvi Pälkäneellä ja Hämeenlinnassa
* Koijärvi, järvi Ylöjärvellä
* Iso Koijärvi, järvi Mikkelissä
* Pieni Koijärvi, järvi Mikkelissä.

## Katso myös

* Koijärvi-liike, Forssan Koijärven kuivattamista vuonna 1979 vastustanut kansanliike.
Martí Cifuentes

**Martí Cifuentes Corvillo** (s. 7. heinäkuuta 1982 Sant Cugat del Vallès) on espanjalainen jalkapallovalmentaja. 

## Ura

Cifuentes on opiskellut oikeus- ja kauppatieteitä Barcelonan yliopistossa ja valmistunut urheilujohtamisen maisteriksi Johann Cruijff -instituutista. Hän aloitti valmennusuransa 21-vuotiaana ja toimi juniori- ja apuvalmentajana. Hän valmensi vuonna 2007 lyhyen aikaa juniorijoukkueita Ajaxissa ja Millwallissa.

Helmikuussa 2014 Cifuentesista tuli UE Sant Andreun päävalmentaja. Hän luotsasi seuraa kauden loppuun saakka Segunda División B:ssä. Kaudella 2015/16 hän toimi CE L'Hospitaletin päävalmentajana, mutta sai potku maaliskuussa 2016.

Tammikuussa 2018 Cifuentes siirtyi juniorivalmentajaksi AIK:n organisaatioon. Hän ehti toimia seuran palveluksessa kuitenkin vain puolen vuoden ajan, kun hänestä kesäkuun alussa 2018 tuli aloitti Norjan Eliteserienin Sandefjordin päävalmentajana. Cifuentesin johdolla Sandefjord hävisi vain kuusi pelaamistaan 18 liigaottelusta, mutta pisteet eivät riittäneet enää pelastamaan joukkuetta putoamiselta. Cifuentes jatkoi kuitenkin seuran päävalmentajana. Hän luotsasi seuran Norjan 1. divisioonassa toiseksi kaudella 2019 ja seura nousi takaisin pääsarjaan. Kaudella 2020 Sandefjord säilytti sarjapaikkansa ollen liigassa 11:s. Kauden jälkeen Cifuentes jätti Sandefjordin ja siirtyi Tanskan Superliigan AaB:n päävalmentajaksi kesään 2023 ulottuvalla sopimuksella. Cifuentes luotsasi Hammarbyn Ruotsin cupin finaaliin debyyttikaudellaan. Finaalissa joukkue kärsi tappion Malmölle rangaistuspotkukilpailun jälkeen. Kausi sujui hyvin myös Allsvenskanissa, jossa Hammarby oli lopulta kolmas selvittäen näin tiensä Konferenssiliigaan. 

Cifuentes jätti Hammarbyn lokakuun lopussa 2023, vain kaksi kierrosta ennen Allsvenskan-kauden päättymistä, ja siirtyi Englannin Mestaruussarjan Queens Park Rangersin päävalmentajaksi. Hän sai potkut tehtävästään 25. tammikuuta 2026. Potkujen aikaan Leicester oli Mestaruussarjan sarjataulukossa sijalla 14.

## Lähteet
1446 Sillanpää

**1446 Sillanpää** on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty kirjailija, nobelisti Frans Emil Sillanpään mukaan. Kansainvälisissä yhteyksissä asteroidin nimi voidaan kirjoittaa myös ilman *ä*-kirjaimia, muodossa *Sillanpaa*.

Kohde sijaitsee Auringosta suunnilleen 2,25&nbsp;kertaa niin kaukana kuin Maa.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin  ja pyörähdysaika akselin ympäri on .

## Katso myös
* Luettelo Yrjö Väisälän löytämistä asteroideista

## Lähteet
Muinaisen Egyptin mytologia

**Muinaisen Egyptin mytologia** oli osa muinaisegyptiläistä uskontoa. Egyptiläisiä myyttejä on säilynyt suhteellisen vähän. Niitä on löydetty temppeleiden ja hautojen seinien hieroglyfikaiverruksista sekä papyruskääröistä hieraattisella ja demoottisella kirjoituksella kirjoitettuina.

## Tärkeimpiä myyttejä

Kullakin egyptiläisellä uskonnollisella keskuksella oli oma luomismyyttinsä, jossa oli eri luojajumala. Niistä ei pystystä sanomaan, mikä oli maassa yleisimmin hyväksytty. Memfisin luomismyytissä maailman loi Ptah, Elefantinen luomismyytissä Khnum, Hermopolis Megalen luomismyytissä kahdeksan jumaluuden ryhmä ja Heliopoliksen luomismyytissä Atum. Luomismyyttien yhdistävänä piirteenä oli järjestyksen luominen kaaoksesta.

Osiris-myytissä kuvataan oikeanlaisen hautauksen merkitys. Aluksi jumala Seth murhaa Osiris-veljensä salaliiton avulla. Osiriksen sisko ja puoliso Isis etsii Osiriksen ruumiin haudatakseen sen. Sethin pelossa hän piilottaa lapsensa Horuksen Niilin suistoon Wadjet-jumalattaren suojelukseen. Seth kuitenkin löytää Osiriksen arkun suistosta, jonne Isis oli sen jättänyt hakiessaan poikaansa, ja paloittelee ruumiin 14 kappaleeseen. Isis kerää eri suunnille levitellyt palaset ja suorittaa hautajaisseremonian, ja Osiriksesta tulee tuonpuoleisen kuningas.

Ihmiskunnan tuhosta kertovassa myytissä kuninkaana toimiva aurinkojumala Ra kuulee ihmisten hautovan kapinaa häntä vastaan. Muut jumaluudet, etenkin verenhimoinen Sekhmet, neuvovat Ra’ta tuhoamaan ihmiset. Kun teurastusta on jatkunut päivän ajan, Ra leppyy ja pelastaa ihmiset. Hän jättää valtaistuimensa Thotille, viisauden jumalalle, joka opettaa ihmisille kirjoitustaidon.

Myytissä Auringon matkasta manalan läpi kuvataan auringonjumala Ra’n vaivalloista matkaa yöllä auringonlaskun jälkeen.

## Lähteet
* 

### Viitteet
Madagaskarinhämähäkkikilpikonna

**Madagaskarinhämähäkkikilpikonna** (*Pyxis arachnoides*) on maakilpikonniin kuuluva matelijalaji. Lajia tavataan uhanalaisena Madagaskarilta. 

## Koko ja ulkonäkö
Madagaskarinhämähäkkikilpikonnan kuoren pituus voi suurimmillaan olla 17&ndash;20 cm, mutta on yleensä noin 11&ndash;12 cm. Naaraat ovat hieman koiraita kookkaampia. Koiraan häntä on hieman naaraan häntää paksumpi. Madagaskarinhämähäkkikilpikonnan kilpi on koostunut kuusikulmaisita levyistä, joiden pohjaväri on tumman ruskea. Kilvessä on keltainen tai oranssi verkkokuvio. Pää ja raajat ovat väriltään tumman ruskeat. Lajin kuoressa on saranamekanismi, jonka ansiosta se voi vetää päänsä ja raajansa turvaan kuoren sisään. Madagaskarinhämähäkkikilpikonnan alalajit eroavat toisistaan vatsan värityksen perusteella. 

## Levinneisyys ja elintavat
Madagaskarinhämähäkkikilpikonnaa tavataan vain Madagaskarin eteläosien rannikolta. Sen elinympäristöä ovat hiekkamailla kasvavat kuivat ja puolikuivat metsät sekä piikkipensaikot. Suurimman osan ajastaan laji viettää kasvien suojissa. Kuivan kauden ajaksi ne kaivautuvat hiekkaan ja vaipuvat horroksenkaltaiseen tilaan. Madagaskarinhämähäkkikilpikonnan pääasiallista ravintoa ovat kasvit kuten ruohot, lehdet ja juuret, mutta se voi syödä myös selkärangattomia eläimiä. Parittelukausi on sadekaudella ja naaras munii yhden munan kerrallaan. Munien kuoriutumiseen menee 7&ndash;8 kuukautta. Laji voi elää jopa 70-vuotiaaksi.

Madagaskarinhämähäkkikilpikonna luokitellaan äärimmäisen uhanalaiseksi. Kannan koosta ei ole tarkkaa tietoa, mutta kehityssuunta on todennäköisesti laskeva. Suurimmat uhat lajille ovat elinympäristön häviäminen maatalousmaaksi muuttamisen ja maastopalojen vuoksi, pyydystäminen ravinnoksi ja pyydystäminen kansainväliseen lemmikkieläinkauppaan. Madagaskarinhämähäkkikilpikonna kuuluu CITES-sopimuksen liiteeseen I ja se on suojeltu myös Madagaskarin lailla.

## Lähteet
Konstantin Samsonov

**Konstantin Samsonov** (1860 tai 1861 – 31. tammikuuta 1919 Helsinki) oli venäläis-suomalainen kenraaliluutnantti, joka toimi Suomen suuriruhtinaskunnan luotsi- ja majakkalaitosten ylihallituksen luotsitirehtöörinä toisen sortokauden aikana 1910–1917.

Samsonov syntyi Suomessa venäläiseen perheeseen, ja osasi venäjän lisäksi jonkin verran sekä ruotsia että suomea. Hän työskenteli Suomen luotsilaitoksessa vuodesta 1885 alkaen, jonne hänen siirrettiin Pietarista. Kenraalikuvernööri Heiden myönsi Samsonoville suomen kansalaisuuden ennen suomalaiseen virkaan nimittämistä. Samsonov toimi merikarttalaitoksen päällikkönä ja johti merenmittaustöitä Lyökin luona. Samsonov nimitettiin luotsilaitoksen johtoon toukokuussa 1910.

Venäläiset suhtautuivat epäillen suomalaisten luotsimiesten luotettavuuteen ja osaamiseen lukuisten venäläisten sota-alusten karilleajojen ja suomalaisten luotsimiesten juopottelun vuoksi. Vuoden 1907 keisarillisen *[[S/S Štandart|Štandart]]*-huvialuksen karilleajo Hangon edustalla johti luotsitirehtööri Sjömanin sotaoikeuteen ja virkaeroon. Uusi pääjohtaja Samsonov määräsi, että väkijuomien käyttö luotsilaitoksen töissä ja työpaikoilla oli ehdottomasti kielletty ja johtaisi virasta erottamiseen. Vuonna 1912 Suomen luotsilaitos siirrettiin senaatin alaisuudesta Pietarissa sijainneen Venäjän meriministeriön hydrografisen osaston alaisuuteen, ja siitä tehtiin näin venäläinen virasto. Vuoden 1912 siirtopäätöksen seurauksena hieman yli puolet luotsilaitoksen henkilökunnasta irtisanoutui. Tilalle nimitettiin lähinnä venäläisiä upseereita ja suomalaisia virkamiehiä. Osa venäläisupseereista siirrettiin Suomeen jopa Kaspianmereltä.

Helmikuun vallankumouksen jälkeen suomalaiset ottivat maan luotsitoiminnan takaisin haltuunsa perustamalla merenkulkulaitoksen venäläisen luotsilaitoksen tilalle. Samsonov kuoli sydänhalvaukseen Helsingissä tammikuussa 1919 vuoden 1918 väkivaltaisuuksien rasittamana. 

## Lähteet
Babymetalin diskografia

Tämä on japanilaisen metalli- ja J-pop-musiikkia yhdistelevän Babymetalin diskografia.

## Studioalbumit
* *[[Babymetal (albumi)|Babymetal]]* (26. helmikuuta 2014)
* *[[Metal Resistance]]* (1. huhtikuuta 2016)
* *[[Metal Galaxy]]* (11. lokakuuta 2019)
* *[[The Other One]]* (24. maaliskuuta 2023)
* *[[Metal Forth]]* (2025)

## Livealbumit
* *Live: Legend I, D, Z Apocalypse* (19. lokakuuta. 2013)
* *Live: Legend 1999 & 1997 Apocalypse* (29. lokakuuta 2014)
* *Live at Budokan: Red Night* (7. tammikuuta 2015)
* *Live at Budokan: Black Night* (7. tammikuuta 2015)
* *Live at Wembley* (9. joulukuuta 2016)
* *Live at Tokyo Dome* (12. huhtikuuta 2017)
* *Legend S: Baptism XX* (1. elokuuta, 2018)
* *Live at the Forum* (13. toukokuuta 2020)
* *Legend – Metal Galaxy* (9. syyskuuta. 2020)

## Singlet
* Doki Doki Morning (2011)
* Babymetal × Kiba of Akiba (mukana Kiba of Akiba) (2012)
* Head Bangya!! (2012)
* Ijime, Dame, Zettai (2013)
* Megitsune (2013)
* Road of Resistance (digitaalisena) (2015)
* Karate (2016)
* Distortion (2018)
* Starlight (2018)
* Elevator Girl (2019)
* Pa Pa Ya!! (feat. F. Hero) (2019)
* BxMxC (2020)
* Divine Attack (2022)
* Monochrome (2022)
* Metal Kingdom (2023)
* Light and Darkness (EP, 2023)
* Monochrome (Piano Version) (2023)
* The One (Unfinished Version) (2023)
* The End (Lil Uzi Vert feat. Babymetal) (2023)
* Metali!! (feat. Tom Morello) (2023)
* Leave It All Behind (2024)
* Ratatata (Electric Callboyn kanssa) (2024)
* Bekhauf (Bloodywood feat. Babymetal, 2024)
* From me to u (feat. Poppy, 2025)
* Song 3 (2025)
* Kon! Kon! (feat. Bloodywood, 2025)
* *"My Queen" (feat. [[Spiritbox]], 2025)

== Videoalbumit ==
* *Live: Legend I, D, Z Apocalypse* (19. lokakuuta 2013)
* *Live: Legend 1999 & 1997 Apocalypse* (29. lokakuuta 2014)
* *Live at Budokan: Red Night & Black Night Apocalypse* (7. tammikuuta 2015)
* *Live in London: Babymetal World Tour 2014* (20. toukokuuta 2015)
* *Trilogy: Metal Resistance Episode III – Apocalypse* (19. syyskuuta 2016)
* *Live at Wembley* (23.marraskuuta 2016)
* *Live at Tokyo Dome* (12. huhtikuuta 2017)
* *Legend S: Baptism XX* (1. elokuuta 2018)
* *Live at the Forum'' (13. toukokuuta 2020)

## Musiikkivideot
* Doki Doki Morning (2011)
* Ii ne! (2012)
* Ii ne! (Live in Tokyo 2012) (2012)
* Head Bangya!! (2012)
* Ijime, Dame, Zettai (2013)
* Megitsune (2013)
* Gimme Chocolate!! (2014)
* Road of Resistance (2015)
* Ijime, Dame, Zettai - Live at Sonisphere (2014)
* Karate (2016)
* The One (2016)
* Distortion (2018)
* Starlight (2018)
* Pa Pa Ya! (feat. F.Hero) (2019)
* Elevator Girl (English ver.) (2019)
* Shanti Shanti Shanti (2019)
* Da Da Dance (feat. Tak Matsumoto) (2019)
* BxMxC (2020)
* Metal Kingdom (2023)
* Light and Darkness (2023)
* Mirror Mirror (2023)
* METALIZM (2023)
* メタり！！ (feat. Tom Morello)	(2023)
* Ratatata (Electric Callboyn kanssa) (2024)
* From Me to U (feat. Poppy) (2025)
* Song 3 (Slaughter to Prevailin kanssa)	(2025)
* Kon! Kon! (feat. Bloodywood) (2025)
* My Queen (feat. Spiritbox) (2025)

## Lähteet
Frekventatiivi

**Frekventatiivi** on verbijohdos, jolla ilmaistaan jonkin tekemisen olevan toistuvaa tai ajoittaista sekä vähemmän huolellista kuin kantaverbillä. Sillä voidaan osoittaa myös tekemisen sattumanvaraisuutta ja leikillisyyttä.

Esimerkkejä suomen kielen frekventatiivista ovat esimerkiksi laulaa-verbin *lauleskella* ja tavata-verbin *tapailla*. Toisinaan suomen kielessä jonkin kantaverbin frekventatiivi tarkoittaa tyystin eri asiaa kuin kantaverbi, kuten esimerkiksi *palaa-palella* ja *raataa-raadella* (ellei *raadella* ole pikemminkin sanasta *raato*).

Suomen lisäksi frekventatiivi on käytössä muun muassa latinassa. Esimerkiksi moderni englannin kieli sen sijaan ei tuota enää uusia frekventatiiviverbejä.

## Lähteet
Kaarle Juho Häkkänen

**Kaarle (Karl) Juho (Johan) Häkkänen** (5. helmikuuta 1842 Mikkelin maalaiskunta – 29. joulukuuta 1909 Mikkeli) oli suomalainen maanviljelijä ja valtiopäivämies.

Häkkäsen vanhemmat olivat Nils ja Anna Maria Häkkänen ja puoliso Anna Anette Lovisa Häkkänen. Häkkänen osallistui moniin kunnallisiin luottamustoimiin ja oli talonpoikaissäädyssä Mikkelin tuomiokunnan edustaja valtiopäivillä  1894 ja 1899. Hän osallistui valtiopäivillä rautatien rakentamisesta, laivareitin avaamista ja Mikkelin suomalaista tyttökoulua koskeviin esityksiin.

## Lähteet
Tuomas Heikki Härkönen

**Tuomas Heikki (Henrik Tuomas) Härkönen** (16. heinäkuuta 1850 Alavus – 2. elokuuta 1882 Alavus) oli suomalainen maanviljelijä ja valtiopäivämies.

Härkösen vanhemmat olivat Tuomas Tuomaanpoika Latva-Härkönen ja Margareeta Juhontytär Haapala ja puoliso Ebba Liisa Jaakontytär Härkönen. Härkönen oli suomalaisuusaatteen kannattaja, joka  oli talonpoikaissäädyssä Alavuden tuomiokunnan edustaja valtiopäivillä  1877–1878. Hän teki valtiopäivillä ehdotuksen Suomen jakamisesta kansakoulupiireihin niin, että jokaiseen piiriin tulisi perustaa ainakin yksi kansakoulu. Härkönen oli säädyn yksityisen valitusvaliokunnan jäsen. Hän joutui vaimoineen salamurhan uhriksi vuonna 1882.

## Lähteet
Grande

**Grande** (monilla kielillä ”Suuri”) voi viitata seuraaviin:

* Grande, kunta Saksassa
* Grande, joki Brasiliassa
* Grande (*Fiume Grande*), joki Sisiliassa
* Grande, luoto Kap Verdellä
* Rio Grande, useita jokia ja asutuskeskuksia
* Grande-nimisiä henkilöitä:
** Ariana Grande (s. 1993), yhdysvaltalainen laulaja, lauluntekijä ja näyttelijä
** Carlos del Cerro Grande (s. 1976), espanjalainen jalkapalloerotuomari
** Johnny Grande (1930–2006), yhdysvaltalainen pianisti ja harmonikansoittaja.
1519 Kajaani

**1519 Kajaani** on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty suomalaisen kaupungin mukaan.

Kohde sijaitsee Auringosta suunnilleen 3,12&nbsp;kertaa niin kaukana kuin Maa.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin .

## Katso myös
* Luettelo Yrjö Väisälän löytämistä asteroideista

## Lähteet